সিন্ধু-সভ্যতার আবিষ্কার ভারত উপমহাদেশে তো বটেই, এমনকি বিশ্ব ইতিহাসেই এক গুরুত্বপূর্ণ অধ্যায়ের সংযোজন ঘটিয়েছে এবং এ-সম্পর্কিত সনাতন ধারণায় বৈপ্লবিক পরিবর্তন সাধিত করেছে। কোন কোন পণ্ডিত যদিও সিন্ধু-সভ্যতার সঙ্গে আর্য-সভ্যতা বা বৈদিক-সভ্যতার মিল খুঁজে পেয়েছেন বলে থাকেন, কিন্তু তা আসলে দীর্ঘকালের অবস্থানজনিত কারণে ভৌগলিক ও পারিপার্শ্বিক সমাজাসত্তের ধারাবাহিক প্রক্রিয়ায় আত্তিকরণের মাধ্যমে সুপ্রাচীন সিন্ধু-সভ্যতার কিছু কিছু উপাদানকে ধারণ করার লক্ষণ হিসেবে আর্য-সভ্যতার চূড়ান্ত পর্বে তা অতি-স্বাভাবিকভাবেই ঘটেছে বলে মনে করা হয়। বস্তুত তুলনামূলক বিচার করলে স্পষ্টতই বোঝা যায় এই দুই সভ্যতার মধ্যে বিভিন্ন ক্ষেত্রে যথেষ্ট অমিল রয়েছে। যেমন-